ΓΡΑΠΤΗ ΕΡΩΤΗΣΗ P-3467/01

υποβολή: Samuli Pohjamo (ELDR) προς την Επιτροπή

(10 Δεκεμβρίου 2001)

Θέμα: Η απλοποίηση της εκτέλεσης των κοινοτικών προγραμμάτων

Η παρακολούθηση και ο έλεγχος της εκτέλεσης των διαρθρωτικών προγραμμάτων της ΕΕ έχουν καταστεί αυστηρότεροι. Οι επιτρεπόμενες δαπάνες έχουν περιορισθεί και η διαχείριση έχει καταστεί πιο πολύπλοκη. Οι πληρωμές για τα εγκεκριμένα έργα εκτελούνται κατά κανόνα με καθυστέρηση. Τούτο προκαλεί προβλήματα, ιδίως στουςπεύθυνους μικρών έργων, διότι κατά τη φάση εκκίνησης απαιτείται σεπερβολικό βαθμό η αυτοχρηματοδότηση.

Αυτό έχει ως αποτέλεσμα να αποσύρονται από την εκτέλεση προγραμμάτων της ΕΕ οι τοπικοί φορείς, όπως πανεπιστήμια, ερευνητικά ιδρύματα, επιχειρήσεις και οργανώσεις πολιτών.

Όταν η παρακολούθηση και ο έλεγχος καθίστανται ασφυκτικοί, δε γίνονται μεν καταχρήσεις, δυσχεραίνεται όμως ταυτόχρονα η συμμετοχή των τοπικών φορέων στην εκτέλεση των έργων. Η εκτέλεση επικεντρώνεται αυτούς που διαθέτουν τη δυνατότητα συμμετοχής καθώς και επαρκείς οικονομικούς πόρους και έμψυχο δυναμικό.

Τι προτίθεται να πράξει η Επιτροπή για να καταστήσει απλούστερη και σαφέστερη τη διαχείριση των κοινοτικών προγραμμάτων, ώστε να διευκολυνθεί ηλοποίησή τους και να βοηθηθεί με τον καλύτερο δυνατό τρόπο η εθνική διάσταση καθώς και οιπόλοιποι στόχοι των προγραμμάτων·

Απάντηση του κ. Barnier εξ ονόματος της Επιτροπής

(24 Ιανουαρίου 2002)

Η διαχείριση όλων των κοινοτικών προγραμμάτων που χρηματοδοτούνται από τα διαρθρωτικά ταμεία πρέπει να γίνεται σύμφωνα με τους κανονισμούς του Συμβουλίου και τιςπόλοιπους ισχύοντες κανόνες όσον αφορά τη χρηστή και αποτελεσματική διαχείριση των δημοσίων πόρων.

Την ευθύνη της καθημερινής διαχείρισης των προγραμμάτων φέρουν, σύμφωνα με την αρχή της επικουρικότητας, οι αρχές των κρατών μελών και των περιφερειών. Η Επιτροπή έχει επανειλημμένα τονίσει στις αρχές αυτές ότι πρέπει να τηρούν τόσο το γράμμα όσο και το πνεύμα των κανονισμών και των λοιπών κανόνων κατά τρόπο που να διευκολύνει τη συμμετοχή όλων των σχετικών φορέων στις επιλέξιμες περιφέρειες. Συνεπώς, οι αρχές αυτές ενθαρρύνονται, πρώτον, να διασφαλίσουν ότι οι αποφάσεις που αφορούν τα προγράμματα λαμβάνονται όσο το δυνατόν πιο κοντά στο επίπεδο εφαρμογής τους, στο πλαίσιο μιας ευρείας εταιρικής σχέσης και, δεύτερον να χρησιμοποιούν τους πόρους τεχνικής βοήθειας σε μια προσπάθεια να διασφαλίσουν την όσο το δυνατόν μεγαλύτερη συμμετοχή του κοινού στηνποβολή προτάσεων σχεδίων. Η πείρα έχει δείξει ότιπάρχουν σημαντικές αποκλίσεις στο βαθμό στον οποίο οι αρχές των κρατών μελών και των περιφερειών προσεγγίζουν το θέμα αυτό, με συνέπεια σε ορισμένες περιπτώσεις η διαδικασίαποβολής αίτησης ενίσχυσης στο πλαίσιο των διαρθρωτικών ταμείων να είναι σχετικά πολύπλοκη ενώ σε άλλες σχετικά απλή.

Η Επιτροπή θα συνεχίσει να ενθαρρύνει την ανταλλαγή εμπειριών και ορθών πρακτικών στον τομέα αυτό.

Επισημαίνεται επίσης στο Αξιότιμο Μέλος του Κοινοβουλίου ότι παρόλο που αληθεύει ότι η Επιτροπή επιστρέφει τα ποσά που έχουν ήδη καταβληθεί στο πλαίσιο των κοινοτικών προγραμμάτων, είναι επίσης αληθές ότι η Επιτροπή προκαταβάλει επίσης ποσό ίσο με 7 % της συνδρομής της Ένωσης στο πρόγραμμα. Η προκαταβολή αυτή προσαρμόζεται αναλόγως καθόλη τη διάρκεια του προγράμματος, έτσι ώστε να παραμένει στο επίπεδο του 7 % του προγράμματος. Ο κανονισμός (ΕΚ) αριθ. 1260/1999(1) του Συμβουλίου τονίζει επίσης ότι η αρχή πληρωμής μεριμνά ώστε οι τελικοί δικαιούχοι να λαμβάνουν τα ποσά της συμμετοχής των ταμείων που δικαιούνται το συντομότερο δυνατό και στο ακέραιο.

(1) Κανονισμός (ΕΚ) αριθ. 1260/1999 του Συμβουλίου της 21ης Ιουνίου 1999 περί γενικών διατάξεων για τα διαρθρωτικά ταμεία, άρθρο 32 παράγραφος 1 εδάφιο 5.